Pilihan raya negeri Negeri Sembilan 1959

Pilihan raya negeri yang pertama di Negeri Sembilan selepas kemerdekaan Tanah Melayu telah diadakan pada 2 Jun 1959. Jumlah kerusi yang dipertandingkan ialah sebanyak 24 buah kerusi Dewan Undangan Negeri.

Pencalonan 
Seramai 71 orang mencalonkan diri di hari penamaan calon pada 28 April 1959. Mereka terdiri dari calon parti politik dan calon bebas.

Keputusan 
Parti Perikatan membentuk kerajaan selepas menang 21 kerusi. Front Sosialis memperoleh dua kerusi dan Bebas menang satu kerusi.

Rentetan 
ADUN Linggi, Mohamed Said Mohamed telah dilantik sebagai Menteri Besar Negeri Sembilan. Beliau telah melantik ADUN Pilah, Mohamed Idris Matsil; ADUN Ulu Muar, Ariffin Ali; ADUN Seri Menanti, Abdul Samad Idris; ADUN Sungei Ujong, Lim Kee Siong; ADUN Bukit Nanas, Lee Tee Siong; ADUN Jimah, V.M. Letchumanan sebagai ahli majlis mesyuarat kerajaan negeri.

ADUN Pertang, Aminuddin Ab Manaf merupakan bekas ahli UMNO. Beliau menyertai semula UMNO pada 1961. ADUN Gemas, Fong You Wong meninggal dunia pada 16 Disember 1961 dan telah menyebabkan penganjuran pilihan raya kecil Gemas 1962 yang menyaksikan kemenangan Goh Boh Tah dari Parti Perikatan. ADUN Lukut, Chin See Yin yang juga Ahli Parlimen Seremban Timur telah keluar dari MCA pada 1959 dan menyertai Parti Demokratik Bersatu (UDP) sehingga 1963. Kemudian beliau kekal sebagai ahli politik Bebas.

Rujukan 

Pilihan raya negeri di Negeri Sembilan
Pilihan raya 1959 di Persekutuan Tanah Melayu